
        R E P U B L I K A   H R V A T S K A
DUBROVAČKO-NERETVANSKA ŽUPANIJA
                  GRAD DUBROVNIK
Upravni odjel za gospodarenje nekretninama i opće poslove

KLASA: 363-05/18-01/189
URBROJ: 2117-1-08-26-19

Dubrovnik, 3. rujna 2026. godine

Na temelju članka 11. Stavak 4. Zakona o pravu na pristup informacijama („Narodne novine“, broj 25/13., 85/15. i 69/22.), utvrđuje se sljedeće 

I Z V J E Š Ć E

	
SA SAVJETOVANJA SA ZAINTERESIRANOM JAVNOŠĆU


	Naziv predmeta o kojem je savjetovanje provedeno:
	Savjetovanje sa zainteresiranom javnošću o Prijedlogu odluke o izmjenama i dopunama Odluke o zakupu javnih površina

	Vrijeme trajanja savjetovanja:
	od 31. srpnja 2026. do 31. kolovoza 2026. godine

	Cilj i glavne teme savjetovanja:

	U skladu sa člancima 10. i 11. Zakona o pravu na pristup informacijama („Narodne novine“, broj 25/13., 85/15. i 69/22.), Grad Dubrovnik je pokrenuo savjetovanje sa zainteresiranom javnošću o Prijedlogu odluke o izmjenama i dopunama Odluke o zakupu javnih površina, objavljeno na stranici: www.dubrovnik.hr. Cilj savjetovanja sa zainteresiranom javnošću bio je prikupiti mišljenja, prijedloge i primjedbe zainteresirane javnosti na predložene izmjene i dopune Odluke o zakupu javnih površina, s ciljem unaprjeđenja konačnog teksta Odluke.

	Prijedlozi predstavnika
zainteresirane javnosti dani na glavnu temu savjetovanja, zaprimljeni kod javnog naručitelja dana do 22. srpnja 2026. godine: 
	Obrazac za savjetovanje 1.
Predlaže se:
1. prijedlog
Članak 8. nije u skladu s važećim Pravilnikom o osiguranju pristupačnosti građevina osobama s invaliditetom i smanjene pokretljivosti (NN 78/13) kao i Tehničkim propisom o osiguranju pristupačnosti građevina osobama s invaliditetom i smanjene pokretljivosti (NN 12/23), (u daljnjem tekstu: „Propis"), donesenog na temelju Zakona o Gradnji (NN 153/13, 20/17, 39/19 i 125/19) koji stupa na snagu 28. lipnja 2025. godine. Važno je istaknuti da članak 2. iz Propisa navodi: „Članak 2. Ovim se Propisom u hrvatsko zakonodavstvo preuzima Direktiva (EU) 2019/882 Europskog parlamenta i Vijeća o zahtjevima za pristupačnost proizvoda i usluga (Tekst značajan za EGP) (SL L 151, 7. 6. 2019.)." Članak 41. iz Propisa navodi:  - Javna pješačka površina 
Članak 41. 
(1) Javna pješačka površina mora biti: 
široka najmanje 150 cm 
s ostalim pješačkim površinama povezana bez prepreka" 
 
Članak 41, stavak 1, točka 5, iz Propisa, koji navodi: 
„široka najmanje 150 cm",   
 
S obzirom na navedeno članak 8. postojeće 
Odluke o zakupu javnih površina Grada Dubrovnika, a gdje je navedeno: „ - da ostane slobodna pješačka komunikacija minimalne širine od 1,20 do 1,40 m u sporednim ulicama, minimalno 1,50 
m na Prijekom, odnosno minimalno 2,00 m u Širokoj ulici, Poljani Paska Miličevića, i sl." treba glasit: 
„ - da ostane slobodna pješačka komunikacija minimalne širine od 1,50 m u sporednim ulicama, minimalno 2,00 m na Prijekom, Širokoj ulici, Poljani Paska Miličevića, i sl." 
Osim Tehničkog propisa o osiguranju pristupačnosti građevina osobama s invaliditetom i smanjene pokretljivosti (NN 12/23), točka 23. Prijedlog odluke, nije u skladu ni s 
Pravilnikom o osiguranju pristupačnosti građevina osobama s invaliditetom i smanjene pokretljivosti (NN 78/13) pa tako članak 39. stavak 1. alineje 2. 
navodi:: „Javna pješačka površina mora biti: 
– široka najmanje 150 cm...". 
Poveznica na:  
Tehnički propis o osiguranju pristupačnosti građevina osobama s invaliditetom i smanjene pokretljivosti (NN 12/23): 
https://narodne-
novine.nn.hr/clanci/sluzbeni/2023_02_12_237.html 
 
Pravilnik o osiguranju pristupačnosti građevina osobama s invaliditetom i smanjene pokretljivosti (NN 78/13): 
https://narodne-
novine.nn.hr/clanci/sluzbeni/2013_06_78_1615.html 

Potrebno je dodati parametre, kojih u ovoj odluci nema a to su slijedeći: 
· prvenstvo dodjele postojeće javne površine ispred vlastitog objekta  
· zabrana postavljanja tendi koje onemogućuju stanarima korištenje  tiramola 
· suglasnost vlasnika/suvlasnika objekata, kada se naslanjaju stolovi odnosno iznajmljuje javna površina na tuđoj fasadi 
· Povratak načela prava korištenja 1/3 ulice ispred čestice u vlasništvu/suvlasništvu.. Odluka iz doba Republike gdje je svatko mogao koristiti 1/3 ulice ispred svoje kuče, Dubrovačka republika je bila vlasnik cijele ulice te je sredina od 1/3 ulice uvijek morala biti slobodna.  
· Današnje širine ulica, sjeverno od Straduna, vrijede od 13 stoljeća i pokazale su se optimalnim. Mi smo se odlučili pravit pametni te uništavamo preko 700 godina, dobrog urbanizma te protupožarne zaštite 

Prijedlog se prima na znanje.
 
Grad Dubrovnik u odnosu na navedeni prijedlog ističe da je sa Zavodom za prostorno uređenje Dubrovačko-neretvanske županije sklopio Ugovor o međusobnim pravima i obvezama za sufinanciranje izrade geodetske podloge sukladno Sporazumu o suradnji na stručno-analitičkim poslovima u sklopu pripremnih radova za izradu Urbanističkog plana uređenja Povijesne cjeline Grada Dubrovnika s otokom Lokrumom – znamenitosti svjetske baštine. Izrađene geodetske podloge koristit će se za utvrđivanje stvarnog stanja i širine prolaza u pojedinim ulicama Povijesne jezgre, uključujući prostor zauzet stolovima i stolicama ugostiteljskih objekata. Nakon utvrđivanja stvarnog stanja razmotrit će se izmjene i dopune Plana korištenja javnim površinama u Povijesnoj jezgri („Službeni glasnik Grada Dubrovnika“, broj 15/24.), radi njegova usklađivanja s važećim propisima.


2. prijedlog 

Prijedlog Odluke o izmjenama i dopunama Odluke o zakupu javnih površina 
 
Članak 3. 
 
Članak 21.a, stavak 4.:                                        
„ 
· Upravnog odjela nadležnog za poslove gradonačelnika,“ 
 
Zamjenjuje se s: 
„ 
· Gradskog kotara Grad,“ 
 
Obrazloženje: 

Participacija stanovništva je prevažna, bitna za „Živi Grad“ te usmjerava razvoj u smjeru gdje ga vide njegovi stanovnici. Ukoliko je Upravni odjel nadležan za poslove gradonačelnika prevažan u odluci onda kao 5 (petog) člana dodati člana iz redova Gradskog kotara Grad. 
 
Prijedlog se ne prihvaća. 

Grad smatra da je suradnja s Gradskim kotarom Grad već osigurana kroz postojeće mehanizme njegova uključivanja i davanja mišljenja u pitanjima vezanim uz korištenje javnih površina na području Gradskog kotara. Slijedom navedenog, Grad smatra da je predloženi sastav Povjerenstva odgovarajući s obzirom na njegovu zadaću i tijela koja su izravno uključena u organizaciju i provedbu Adventa.

3. prijedlog 

Prijedlog Odluke o izmjenama i dopunama Odluke o zakupu javnih površina 
Članak 4. 
 
U članku 36. stavku 1. alineja koja glasi: 
„– ne obavlja ugostiteljsku djelatnost u poslovnom prostoru u Povijesnoj jezgri grada dulje od 60 dana u kontinuitetu;“ ostaje ista. 

Obrazloženje: 
Nisu jasno definirani opravdani razlozi te stoga novi 	prijedlog 	omogućuje manipulacije 	te nastavak ne rada u zimskim mjesecima

Prijedlog se ne prihvaća. 

Grad smatra da je potrebno zadržati formulaciju „bez opravdanog razloga“ kako bi se u obzir mogle uzeti objektivne i opravdane okolnosti zbog kojih zakupnik privremeno ne obavlja djelatnost, primjerice viša sila, elementarne nepogode, radovi na objektu ili druge okolnosti na koje zakupnik nije mogao utjecati. Opravdanost razloga procjenjivat će se prema okolnostima konkretnog slučaja, čime se ne omogućava proizvoljno postupanje, već se osigurava primjena odredbe razmjerno stvarnim okolnostima.





Nakon provedenog postupka savjetovanja, Grad Dubrovnik objavljuje da su za vrijeme trajanja savjetovanja sa zainteresiranom javnošću u predmetnom postupku, u pogledu glavnih tema savjetovanja pristigli obrasci i prijedlozi od 1 predstavnika zainteresirane javnosti, koji su obrađeni i koji se ne prihvaćaju, sve prema gore navedenom u tablici. 


UPRAVNI ODJEL ZA GOSPODARENJE NEKRETNINAMA I OPĆE POSLOVE

